Напярэдадні трагедыі фашысты спалілі вёску разам з жыхарамі. Тыя, каму пашчасціла ўцячы з полымя, якім была ахоплена вёска, хаваліся ў лесе, ва ўсіх урочышчах, у тым ліку і ў Пудаўцы. Аднак азвярэлыя немцы, якім часта даставалася ад партызанаў, разам з мясцовымі паліцаямі (у Славечна была камендатура) прыдумалі план помсты тым, хто хаваўся ў лесе. Яны накіравалі ў лес жанчыну-правакатаршу, якая заклікала людзей вяртацца ў Кузьмічы, падманваючы, што там ужо няма немцаў. Многія верылі і выходзілі з падводамі, на якіх везлі ўвесь няхітры скарб. У той жа час немцы прачэсвалі і зганялі ўсіх тых, хто выйшаў, ва ўрочышча Плёса.